Primas semantica

Primas semantica o primitivas semantica es consetas semantical cual es inata comprendeda, ma no pote es espresada en un forma plu simple. Los representa parolas o espresas cual es aprendeda par pratica, ma no pote es definida en un modo concreta. Per esemplo, an si la sinifia de "toca" es fasil aprendeda, un disionario ta defini posible lo como "contata", e defini alora "contata" como "toca", cual definis ofre no informa si la du parolas no es comprendeda. La conseta de primas semantical inata ia es introduida par la libro par Anna Wierzbicka, Semantics: Primes and Universals.

Lista de primas
 Categoria  Primas Nomes  me, tu, algun, popla Nomes de relata  cosa/alga cosa, corpo, spesie, parte Determinantes  esta, la mesma, otra Cuantias  un, du, alga, tota, multe Evaluas  bon, mal Descrives  grande, peti Verbos de mente  pensa, sabe, desira, senti, vide, oia Parla  dise, parolas, vera Atas, avenis, moves  fa, aveni, move Esiste e posese  esiste, ave Vive e mori  vive, mori Tempo  cuando/tempo, aora, ante, pos, un tempo longa, un tempo corta, per alga tempo, momento Spasio  do/loca, asi, supra, su, distante, prosima, lado, in, toca/contata Lojica  no, posible, pote, car, si Grado  vera/multe, plu Similia  como/modo

Table de Goddard, 2002.

Un sintatica universal de sinifia

La primas semantica representa consetas cual ave sinifia universal, ma per ave informa o declaras con sinifia, esta consetas debe combina en un modo sinifiante. Tal combinas sinifiante, en se forma la plu simple como frases, es la sintatica de un lingua. Wierzbicka dona evidente ce, como tota linguas usa la mesma colie de primas semantica, los usa ance la mesma sintatica, o multe simil sintatica. El dise - "Me es ance proposante alga regulas inata e universal de sintatica, no en la modo de alga sintatica formal cual no es verable par intuita, como lo de Chomsky, ma en la modo de motifes verable par intuita cual determina la combinas posible de consetas primitiva". (Wierzbicka, 1996) El dona un esemplo cual compara la frase engles "me vole fa esta" con se coresponde rusce. An si el nota alga diferes formal entre la strutures de la du frases, se coresponde semantica   emerji de la "... coresponde de la primitivas se mesma e de la regulas per se combina".

Esta labora [de Wierzbicka e se colaborores] ia resulta en un colie de proposas multe concreta sur la cor nonreduable ipotesal de tota linguas umana. Los opine ce esta cor universal ave un carater completa 'linguin' con la sinifia ce lo es composada de un vocabulo de primitivas semantica con un sintatica cual governa como la primitivas pote es combinada. (Goddard, 1998) 

Posible lo no es surprendente ce tota umanas parla oji un lingua con un cor comun, car on ave multe evidente de tota umanas desende de du asendentes umana, mas e fema, ci ia es capas de parla tan distante como 130 000 anios pasada, posible no plu ca 65 000 pos la fosiles de Homo plu temprana.

... an si on ave oji multe linguas e dialetos diferente, la capasia per lingua pare identica en tota razas. Donce, nos pote conclui ce la capasia per lingua ia esiste ante la developa de diferes de raza. (Whitrow, 1988) 

Referes

Goddard C. (1998) Bad arguments against semantic primitives.  Theoretical Linguistics 24:129-156.
Goddard C. (2002) The search for the shared semantic core of all languages. In Cliff Goddard and Anna Wierzbicka (eds). Meaning and Universal Grammar - Theory and Empirical Findings. Volume I. Amsterdam: John Benjamins. pp. 5–40.
Goddard C., Wierzbicka A. (eds.) (1994) Semantic and Lexical Universals: Theory and Empirical Findings. Amsterdam: John Benjamins
Whitrow GJ. (1988) Time in History: The evolution of our general awareness of time and temporal perspective. Oxford University Press.  ISBN 0-19-215361-7. p. 11.
Wierzbicka A. (1996) Semantics: Primes and Universals. Oxford University Press.

Lias
Goddard C, Wierzbicka A (2007) Semantic Primes and Cultural Scripts in Language Learning and Intercultural Communication. PDF
Goddard, Cliff. 2002. The search for the shared semantic core of all languages.
The Natural Semantics Metalanguage HomePage

Linguistica